Najeriya za ta mika Babafemi ga Amurka - BBC Hausa
http://www.bbc.com/hausa/news/2013/08/130828_babafemi_nigeria_courtverdict.shtml
Babafemi ya gudo daga Amurka zuwa Najeriya, a lokacin da hukumomi ke yunkurin kama shi
Wata babbar kotun Najeriya dake zamanta a Abuja, ta yanke hukuncin mika Lawal Olaniyi Babafemi ga gwamnatin Amurka, bisa zargin dake da alaka da ta'addanci.Kotun ta ce za a mika Babafemi wanda aka fi sani da Ayatollah, ga Amurkan nan da kwanaki 15.Tun da fari a zaman kotun na yau wanda bai cika sosai ba, Babafemi ya shaida wa lauyansa cewa, ya amince a mika shi ga hukumomin Amurka.Amurka dai na zargin Babafemi da alaka da kungiyar AlQa'ida a Yemen, kuma ya gudo Najeriya, domin taimaka wa kungiyar daukar masu magana da harshen Ingilishi aiki.